b"\n_START_ARTICLE_\nYazd\n_START_SECTION_\nGeografija\n_START_PARAGRAPH_\nYazd je nastal v oazi oziroma suhi dolini, ki se nahaja med pu\xc5\xa1\xc4\x8davama Dasht-e Kavir in Dasht-e Lut, na nadmorski vi\xc5\xa1ini 1230 m. Za oskrbo z vodo \xc5\xa1e danes uporabljajo vodne kanale in kanate (posebna vrsta vodnjaka) ter zbiralnike._NEWLINE_Yazd je najbolj suho ve\xc4\x8dje mesto v Iranu s povpre\xc4\x8dno letno koli\xc4\x8dino padavin le 60 milimetrov in tudi najbolj vro\xc4\x8de severno od Perzijskega zaliva, s poletnimi temperaturami zelo pogosto nad 40 \xc2\xb0C, z neverjetnim soncem in brez vlage. Tudi pono\xc4\x8di je temperatura v poletnih mesecih precej neprijetna. Pozimi so dnevi blagi in son\xc4\x8dni, le zjutraj nizka obla\xc4\x8dnost lahko povzro\xc4\x8di zelo nizke temperature, ki lahko v\xc4\x8dasih padejo tudi pod 0 \xc2\xb0C.\n_START_SECTION_\nZgodovina\n_START_PARAGRAPH_\nPreteklost mesta sega \xc5\xbee ve\xc4\x8d kot 3000 let nazaj, v \xc4\x8das srednjeve\xc5\xa1kega imperija. Gr\xc5\xa1ki zgodovinarji so ga imenovali Ysatis (ali Issatis), verjetno zgrajeno na ru\xc5\xa1evinah starodavnega mesta Katteh. Dana\xc5\xa1nje ime je mestu dal Yazdegerd I., iz Sasanidskega obdobja. V Sasanidskih \xc4\x8dasih je bilo mesto zoroastrski center. Po arabsko-islamski osvojitvi Perzije, je veliko zoroastriancev prebegnilo v Yazd iz sosednjih de\xc5\xbeel. S pla\xc4\x8dilom dajatev je Yazd ostal zoroastrski tudi po zasedbi, islam pa je le postopoma postal prevladujo\xc4\x8da religija v mestu._NEWLINE_Zaradi svoje oddaljene lokacije, lege v neprijazni pu\xc5\xa1\xc4\x8davi in zahtevnosti pristopa, je Yazd ostal v veliki meri za\xc5\xa1\xc4\x8diten pred velikimi bitkami in uni\xc4\x8denjem ter opusto\xc5\xa1enjem od vojn (sem so se pred D\xc5\xbeingiskanom na primer zatekli mnogi pesniki, umetniki in znanstveniki). Mesto je obiskal Marco Polo leta 1272 in pisal o finem svilenem tkanju v mestu. V \xc5\xa1tirinajstem stoletju je kratek \xc4\x8das slu\xc5\xbeil kot glavno mesto dinastije Muzaffarid in bil neuspe\xc5\xa1no oblegan v letih 1350-1351 od Injuidskega \xc5\xa1aha Shaikh Abu Ishaqa._NEWLINE_V \xc4\x8dasu Ahaemenidov je imela regija velik pomen kot prometno kri\xc5\xbei\xc5\xa1\xc4\x8de. V starem Yazdu je imelo upravljanje cest tak pomen, da je dinastija Al-e Mozaffar _NEWLINE_vladala prav s pomo\xc4\x8djo obvladovanja cestnega prometa v regiji._NEWLINE_Pod vladavino Safavidov (16. stoletje) se je nekaj ljudi izselilo iz Yazda in se naselilo na obmo\xc4\x8dju, ki je danes na meji med Iranom in Afganistanom. Naselje, ki so ga imenovali Yazdi je zdaj mesto Farah v pokrajini z istim imenom v Afganistanu. \xc5\xa0e danes ljudje iz tega obmo\xc4\x8dja govorijo z naglasom zelo podobnem tistemu, ki ga govorijo ljudje v Yazdu._NEWLINE_Med obdobjem Kad\xc5\xbearske dinastije (18. stoletje) je vladal kan Bakhtiari._NEWLINE_Leta 1907 je bil v Yazd zgodovinsko pomemben kot meja med britanskim in ruskim interesnim obmo\xc4\x8djem. Ruski vpliv je bil severno od \xc4\x8drte Yazd do severozahoda do Kurdistana in severovzhoda do perzijsko - afganistansko - ruskega trikotnika (zdaj iransko-afganistansko-turkmenski mejni trikotnik), ju\xc5\xbeno so bili Britanci._NEWLINE_Od konca leta 2008 so 27. januraja 2009 je bil ajatola Sayed Hossein Kazemeyni Boroujerdi v centralnem zaporu v Yazdu zaprt v samici. 50-letnega duhovnika so 5. maja 2009 pretepli, zato je Amnesty International pozvala k nujni akciji.\n_START_SECTION_\nArhitektura in dedi\xc5\xa1\xc4\x8dina\n_START_PARAGRAPH_\nYazd je najpomembnej\xc5\xa1e sredi\xc5\xa1\xc4\x8de perzijske arhitekture. Zaradi svojega podnebja ima eno najve\xc4\x8djih mre\xc5\xbe kanatov na svetu in tukaj\xc5\xa1nji oblikovalci kanatov veljajo za najbolj usposobljene v Iranu. Zaradi zelo vro\xc4\x8dih poletij imajo \xc5\xa1tevilne stare stavbe \xc4\x8dudovite prezra\xc4\x8devalne naprave - hladilne stolpe ali lovilce vetra (angl.: wind catcher, perzisko: \xd8\xa8\xd8\xa7\xd8\xaf\xda\xaf\xdb\x8c\xd8\xb1 B\xc3\xa2dgir, arabsko: \xd8\xa8\xd8\xa7\xd8\xb1\xd8\xac\xd9\x8a\xd9\x84 Baarjiil) in velika podzemna podro\xc4\x8dja. V mestu so tudi primeri zgradb imenovanih Yakhch\xc4\x81l, kupolaste zgradbe - starodavne vrste hladilnikov, ki se uporabljajo za shranjevanje ledu, ki so jih nalo\xc5\xbeili iz ledenikov v bli\xc5\xbenjih gorah. Yazd je tudi eno izmed najve\xc4\x8djih mest zgrajenih skoraj v celoti iz ne\xc5\xbegane opeke narejene iz peska, gline, vode in neke vrste vlaken ali organskih snovi (trsti\xc4\x8dje, slama in ali gnoj), ki ga zidarji oblikujejo v opeke (z uporabo okvirjev) in su\xc5\xa1ijo na soncu._NEWLINE_Pomembna dedi\xc5\xa1\xc4\x8dina v Yazdu je center Zaratustrstva. Na obrobju mesta so Stolpi ti\xc5\xa1ine (Dakhmeh, perzijsko: \xd8\xaf\xd8\xae\xd9\x85\xd9\x87 tudi znan kot Cheel Ghar), ki so slu\xc5\xbeili za to, da so umrlega po obredu odnesli na vrh stolpa, ga polo\xc5\xbeili na plo\xc5\xa1\xc4\x8dat kamen dvignjen od tal, kjer so truplo prepustili ujedam. Ti stolpi so bili v uporabi do leta 1978, po tem so za\xc4\x8deli svoje mrtve pokopavati ob vzno\xc5\xbeju stolpov. V samem mestu  je Tempelj ognja (\xc3\xa2teshg\xc3\xa2h), v katerem nepretrgoma gori ogenj od leta 400 n. \xc5\xa1t.. Tempelj je moderna zgradba narejena posebej za sveti ogenj, v njej je tudi manj\xc5\xa1a razstava zoroastskih pisanj. Na steni visijo portreti donatorjev. Trenutno Zoroastrijanci predstavljajo pomembno manj\xc5\xa1ino prebivalstva z okoli 20.000-40.000 ali 5 do 10 odstotkov._NEWLINE_Zgrajena v 14. stoletju, je \xc5\xa1e vedno v uporabi mo\xc5\xa1eja Jomeh (masjed-e Jomeh) ali Petkova mo\xc5\xa1eja in je primer najlep\xc5\xa1ih perzijskih mozaikov in odli\xc4\x8dne arhitekture. Njeni minareti so najvi\xc5\xa1ji v dr\xc5\xbeavi. Notranjost je izjemno dekorirana z glaziranimi plo\xc5\xa1\xc4\x8dicami, ivan (eiv\xc3\xa2n) tudi s stalaktiti. V bli\xc5\xbeini mo\xc5\xa1eje se nahaja grobnica Dvanajst imamov (boq'eh-ye Dav\xc3\xa2zde Em\xc3\xa2m), majhna seld\xc5\xbeu\xc5\xa1ka zgradba iz 11. stoletja s \xc5\xa1tukaturno dekoracijo okoli mihr\xc3\xa2ba.\n_START_SECTION_\nRomanja in drugi verski dogodki\n_START_PARAGRAPH_\nIz pokrajine Yazd izvirajo nekateri anti\xc4\x8dni miti. To dejstvo se odra\xc5\xbea v tradiciji obi\xc4\x8dajev ljudi. Ve\xc4\x8dina festivalov pripadajo Zoroastriancem, od katerih sta najbolj zanimiva sezonski in mese\xc4\x8dni festival Nou Rooz in Seheh. Muslimani imajo tudi svoje obrede, npr. poro\xc4\x8dna slovesnost in ta'ziye. NouRooz ali iransko novo leto je prazni\xc4\x8dni dogodek, ki ga praznujejo tako Zoroastriani kot tudi muslimani._NEWLINE_Sveti\xc5\xa1\xc4\x8de Pir-e-Naraki  je eno pomembnih romarskih sredi\xc5\xa1\xc4\x8d Zoroastrstva, tukaj se odvija letni zbor in pogosti obiski romarjev, zdaj pa je tudi znana turisti\xc4\x8dna to\xc4\x8dka. Zgodba zadnjega perzijskega princa pred prihodom islama, ki je pri\xc5\xa1el sem, dodaja kraju dodaten pomen._NEWLINE_Druga oblika javnih nastopov, ki ustvarjajo urbano podobo je muslimanska parada in razni kongregacijski dogodki. To so v glavnem procesije imenovane Azadari, ki potekajo v spomin na razne dogodke in na glavne islamske mu\xc4\x8denike in pomembnih osebnosti. Ti dogodki so, zaradi njihovega obsega, ustvarili mnogo prostorov, ki se uporabljajo tudi v \xc4\x8dasu drugih dogodkov in ogledov glavnih to\xc4\x8dk v mestu, saj se ve\xc4\x8dina od njih nahaja ob pomembnih mestnih spomenikih.\n_START_SECTION_\nGospodarstvo\n_START_PARAGRAPH_\nVedno znan po kakovosti svoje svile in preprog, je Yazd danes eno od iranskih industrijskih sredi\xc5\xa1\xc4\x8d za tekstil. Rokodelstvo je tako umetnost kot industrija. Najpomembnej\xc5\xa1e obrti v provinci Yazd so izdelava preprog, majhnih preprog, Kilim (posebna vrsta tkane grobe preproge), \xc5\xbeamet, brokat, Chador \xc5\xa1ali, robci, Jim (ro\xc4\x8dni bomba\xc5\xbeno tkanje blaga), Damask (tkane svilene niti), Ejrami (ro\xc4\x8dno tkane tkanine), Dandani ali Gol-e Khord (material za Zoroastrsko blago), ka\xc5\xa1mir, zavese, Zilou (manj\xc5\xa1e preproge), usnjeni izdelki (sedlo, torbe), odeje, lon\xc4\x8denina, keramika, plo\xc5\xa1\xc4\x8dice in Giveh (lahka bomba\xc5\xbena poletna obutev)._NEWLINE_Zilou tkanje sega v pred-islamsko obdobje, proizvodnja keramike sega v 6. ali 7. stoletje pred na\xc5\xa1im \xc5\xa1tetjem, izdelava plo\xc5\xa1\xc4\x8dic sega 700 let nazaj. _NEWLINE_Imajo tudi precej industrije keramike in gradbenih materialov in edinstvene sla\xc5\xa1\xc4\x8dice ter nakit. Pomemben del prebivalstva je zaposlen tudi v drugih gospodarskih panogah kot je kmetijstvo, mle\xc4\x8dni izdelki, predelava kovin in proizvodnja strojev. Tukaj imajo sede\xc5\xbe \xc5\xa1tevilne gospodarske dru\xc5\xbebe, ki sodelujejo v rasto\xc4\x8di industriji informacijskih tehnologij, predvsem za proizvodnjo primarnih materialov (kabli in priklju\xc4\x8dki). Trenutno je Yazdu najve\xc4\x8dji proizvajalec opti\xc4\x8dnih vlaken v Iranu._NEWLINE_Sla\xc5\xa1\xc4\x8di\xc4\x8darne iz Yazda so poznane po celotnem Iranu in pomemben vir turizma v mestu. Sla\xc5\xa1\xc4\x8di\xc4\x8darji (strokovnjaki ali khalifeh) skrbno \xc4\x8duvajo svoje recepte kot najve\xc4\x8djo skrivnost. Veliko zasebnih dru\xc5\xbeinskih podjetij \xc5\xbee ve\xc4\x8d generacij dela v sla\xc5\xa1\xc4\x8di\xc4\x8darstvu. Baghlava (pecivo obi\xc4\x8dajno izre\xc5\xbeemo v obliki romba), ghotab (neke vrste bonbon) in pashmak (sladkorna pena) so najbolj priljubljene sla\xc5\xa1\xc4\x8dice v mestu, druge so \xc5\xa1e: Laz-e Bidmeshk (z egiptovsko vrbo ali mandlji), Laz-e Pesteh (s pistacijo), Nan-Berenji (vrsta ri\xc5\xbeeve sladice) in had\xc5\xbei-badam (sla\xc5\xa1\xc4\x8dica, ki vsebuje olu\xc5\xa1\xc4\x8dene mandlje), ..._NEWLINE_Leta 2000 je bil v Yazdu odprt Muzej vode;  eksponati predstavljajo razne naprave in zgodovinske tehnologije povezan z vodo._NEWLINE_Yazd je od leta 1980 raz\xc5\xa1iril svoje industrijsko podro\xc4\x8dje. Z ve\xc4\x8d kot 3 glavnimi industrijskimi obmo\xc4\x8dji, vsako z ve\xc4\x8d kot 70 razli\xc4\x8dnimi tovarnami, je Yazd postal eden izmed najbolj tehnolo\xc5\xa1ko naprednih mest Irana. Najbolj znane korporacije so Yazd Steel, Shimi Plastic Yazd in Yazd Polymer.\n_START_SECTION_\nTransport\n_START_PARAGRAPH_\nPoleg svoje povezave z velikimi iranskimi mesti s cestami in \xc5\xbeelezni\xc5\xa1ko progo, je v Yazdu tudi letali\xc5\xa1\xc4\x8de Sadooghi Airport Shahid\n_START_SECTION_\nZnani prebivalci\n_START_PARAGRAPH_\n\xe2\x80\xa2 Mohammad Khatami, nekdanji predsednik Irana se je rodil v Yazdu._NEWLINE_\xe2\x80\xa2 Mohammad Reza Aref, podpredsednik Irana 2001-2005._NEWLINE_\xe2\x80\xa2 Mohammad Rahmati, minister za ceste in transport od leta 2005 do avgusta 2008._NEWLINE_\xe2\x80\xa2 Mirza Mohammad Farrokhi Yazdi,  pesnik in politik ._NEWLINE_\xe2\x80\xa2 Vahshi Bafghi, pesnik._NEWLINE_\xe2\x80\xa2 Mohammad Ali Sadouqi, pomo\xc4\x8dnik v kabinetu Mohammad Khatamija._NEWLINE_\xe2\x80\xa2 Mohammad Jafar Pouyandeh, iranskega odpadnik umorjen leta 1998._NEWLINE_\xe2\x80\xa2 Moshe Katsav, nekdanji predsednik Izraela je bil rojen v Yazdu._NEWLINE_\xe2\x80\xa2 Habibollah Bitaraf, nekdanji minister za energetiko._NEWLINE_\xe2\x80\xa2 Seyyed Ziya-e-ddin Tabatabai, iranski predsednik vlade 21. februarja 1921 do 4 junija 1921._NEWLINE_\xe2\x80\xa2 Moshe Khokshourzadeh - Moe Arman, iransko- ameri\xc5\xa1ki znanstvenik, raziskovalec, izumitelj._NEWLINE_\xe2\x80\xa2 Mohammad - Ali Eslami Nodooshan, iranski avtor._NEWLINE_\xe2\x80\xa2 Mehdi Azar Yazdi, avtor otro\xc5\xa1kih zgodb._NEWLINE_\xe2\x80\xa2 Seyyed Ali Mohhamad Vaziri, ustanovitelj knji\xc5\xbenice Vaziri z ve\xc4\x8d kot 21.000 rokopisni, ustanovitelj islamskih \xc5\xa1ol, je bil priljubljen in eden od najbolj znanih duhovnikov v Yazdu."